Държавен вестник, бр. 65, 2010 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  65
ТАКСА ПО ЧЛ. 31
При извършване на допълнителни проверки, 
които се налагат при констатирано несъответствие 
при извършен официален контрол, се заплаща 
такса за експерт на НВМС по 15 лв. за един час.
Таксите са изчислени на базата на разходите, 
извършени от експерти на НВМС, за определен 
период от време, или са определени т. нар. плоски 
такси. Изчисленията са направени по следната 
формула:
1. Ртч ={ [(Срз + Ров): Дрг]: Чр} : Сбр
2. Ри = ({[Ит ] : Дрг  : Чр}: Сбр)
3. Т = (Ри) х  И2008 + Ртч,
където: 
Ртч е разходът на труд за един час;
Срз са средствата за работна заплата за 2008 г. 
= 20 104 385;
Ров са разходите за осигурителни вноски за 
2008 г. = 5 577 184;
Дрг са работните дни в годината = 253;
Чр са работните часове на ден = 8 часа;
Сбр е броят на служителите в НВМС за 2008 г. 
= 2274 бр.;
Ри са разходите за издръжка за 2008 г.;
Ит е текущата издръжка за 2008 г. = 38 891 425;
И2008 е процентът инфлация за 2008 г. = 7,8 %.
При извършване на изчисленията по формулата 
се получава таксата за един час на експерт: 
1. Ртч ={ [(20 104 385 + 5 577 184): 253] : 8} : 
2274 = 5,58 лв.
2. Ри = ({[38 891 425 : 253] : 8}: 2274) = 8,45 лв.
3. Т = (8,45 х  7,8% ) + 5,58 = 9,10 +5,58 = 
14,68 лв.
ІX. ТАКСИ ПО ГЛАВА ОСМА
Таксите за изпълнение на Националната мо­
ниторингова програма за контрол на остатъци 
от лекарствени субстанции и замърсители от 
околната среда в живи животни и в суровини и 
храни от животински произход се изчисляват, като 
количествата от преработени суровини, храни и 
продукти, изброени в таблицата към чл. 32, добити 
в Република България, се умножават по таксите, 
посочени в същата таблица.  
Забележка. Определянето на общоадмини­
стративните разходи е извършено на базата на 
процентното съотношение между общите разходи 
на съответното звено в НВМС към разходите, 
извършени за конкретната дейност, за която е 
определена съответната такса, включващи разходи 
за вода, горива, електроенергия, командировки и 
външни услуги.
6824
РЕШЕНИЕ № 315
ОТ 18 МАЙ 2010 Г.
за даване на разрешение за сключване на 
допълнително споразумение към договор за 
предоставяне на концесия за добив на подземни 
богатства – строителни материали – пясък 
и чакъл, от находище „Ели дере“, община 
Септември, област Пазарджик, сключен на 
10 ноември 2004 г.
На основание чл. 5, ал. 3 и чл. 70, ал. 3, т. 
5 от Закона за концесиите във връзка с чл. 36, 
ал. 2 от Закона за подземните богатства и 
мотивирано предложение на министъра на 
регионалното развитие и благоустройството
МИНИСТЕРСКИЯТ СЪВЕТ
Р Е Ш И :
1. Министърът на регионалното развитие 
и благоустройството да сключи с „Хидро­
строй – Сестримо“ – ЕООД, Пловдив, допъл­
нително споразумение към договора за пре­
доставяне на концесия за добив на подземни 
богатства – строителни материали – пясък и 
чакъл, от находище „Ели дере“, община Сеп­
тември, област Пазарджик, за продължаване 
срока на концесията с 15 години.
2. Срокът на концесията се продължава при 
условията на сключения на 10 ноември 2004 г. 
между министъра на регионалното развитие и 
благоустройството и „Хидрострой – Сестри­
мо“ – ЕООД, Пловдив, договор за предоста­
вяне на концесия за добив на подземни богат­
ства – строителни материали – пясък и чакъл, 
от находище „Ели дере“, област Пазарджик.
3. Министърът на регионалното развитие и 
благоустройството да сключи допълнителното 
споразумение в едномесечен срок от обнарод­
ването на решението в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
6723
РЕШЕНИЕ № 583
ОТ 6 АВГУСТ 2010 Г.
за предоставяне на концесия за добив на 
природен газ – подземни богатства по чл. 2, 
ал. 1, т. 3 от Закона за подземните богат­
ства, в находище „Каварна“, разположено в 
континенталния шелф и в изключителната 
икономическа зона на Република България 
в Черно море
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства и чл. 60, ал. 1 от Ад­
министративнопроцесуалния кодекс
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на под­
земни богатства по чл. 2, ал. 1, т. 3 от Закона 
за подземните богатства – природен газ, пред­
ставляващи изключителна държавна собстве­
ност, от находище „Каварна“, разположено в 
континенталния шелф и в изключителната 
икономическа зона на Република България в 
Черно море, който се извършва със средства 
на концесионера и на негов риск. Площта на 
находището е 4,36 кв. км. 
2. Определя концесионна площ с размер 
4,36 кв. км, включваща площта на находището, 
индивидуализирана с координатите на точки 
от № 1 до № 5 в координатна система „UTM 
зона 35N, WGS-84“ съгласно приложението.